kardosdrur/scandi-wiki huggingface dataset:
Hyltebro

Hyltebro er en gade på Nørrebro i København, der løber mellem Folmer Bendtsens Plads og Nørrebrogade. Gaden er ca. 100 meter lang og bebygget med etageejendomme. Ved hjørnet af Folmer Bendtsens Plads er der en lille plads med en trappe til en cykelkælder i forbindelse med metrostationen ved Nørrebro Station.

Historie 
Lygteåen, som kommer fra Emdrup Sø, og løber ud i Ladegårdsåen var indtil 1901 grænsen mellem Nørrebro og den daværende Brønshøj-Rødovre Kommune. Broen over åen (cirka ved den nuværende Nørrebro Station) hed Hyltebro, og her skiftede Nørrebrogade navn til Frederikssundsvej. Tæt ved den gamle Hyltebro lå Lygtekroen, som var beværtning for blandt andet rejsende til og fra København. Lygteåen blev i 1904 lagt i rør og kroen revet ned og det gav dermed plads til blandt andet Slangerupbanens stationsbygning.

Gaden er i dag bebygget med etageejendomme af varierende alder. Ældst er hjørneejendommen Hyltebro 1-3/Nørrebrogade 245, der blev opført i 1890. Ved siden ligger den yngste i form af den lange Lundtoftegården fra 1987 med adresserne Hyltebro 5-7 og Lundtoftegade 98-112. På den anden side af gaden ligger Hyltebro 2-4/Nørrebrogade 247, der blev opført i 1896. Den udgør en karre sammen med Hyltebro 6/Folmer Bendtsens Plads 2-6/Nørrebrogade 249-251, der blev opført i 1934.

Litteratur 
 Lars Cramer-Petersen og Flemming Jakielski: Lygten, Før og Nu, Brønshøj Museum,

Eksterne henvisninger 

 Nørrebro Lokalhistoriske Forening og Arkivs hjemmeside
 Metro Cityrings hjemmeside 
 Billeder af Lygteåen på Københavns Bymuseums hjemmeside 
 Billeder af Lygtekroen og Lygteåen på Københavns Bymuseums hjemmeside
 Københavns Kommunes hjemmeside om vandets vej i kommunen 

Gader på Nørrebro
Burgas (provins)

Burgas er en af de 28 provinser i Bulgarien, beliggende i landets sydøstligste hjørne, på grænsen til Bulgariens naboland Tyrkiet og ved kysten til Sortehavet. Provinsen har et areal på 7.748 kvadratkilometer, hvilket gør den til den arealmæssigt største i landet, og et indbyggertal (pr. 2009) på 457.750.Folketællingen 7. september 2021 viste et indbyggertal på 380.286 i provinsen. Klik på referencen under indledningen i artiklen om Bulgarien for resultet af folketællingen.

Burgas' hovedstad er byen Burgas, der med sine ca. 215.000 indbyggere også er provinsens største by. Af andre store byer kan nævnes Ajtos (ca. 25.000 indbyggere), Karnobat (ca. 22.000 indbyggere) og Pomorje (ca. 15.000 indbyggere). I provinsen findes desuden de antikke thrakiske byer Nessebar og Sozopol, samt det kendte turist-resort Sunny Beach.

Referencer 

Provinser i Bulgarien
Erico Lund

Erico Ejvind Lund (oprindelig Erik Ejvind Lund – navneforandring 6. marts 1970) (1. maj 1933 i København – 3. oktober 1983 i Gentofte) var en dansk gøgler og tryllekunstner og nok mest kendt for at have været Pjerrot på Dyrehavsbakken fra 1963 og frem til sin død. Han var søn af bakkekongen Orla Lund og bakkesangerinden Rut Emilie Lund. Fra begyndelsen af 1950'erne var han læredreng hos Professor Tribini, inden han i 1963 afløste William Gervasius Rasmussen som Pjerrot.

I 1968 medvirkede han i spillefilmen I den grønne skov og fra 1976 overtog han ledelsen af Bakkens feriefester.

Referencer

Eksterne henvisninger 
 

Gøglere
Dyrehavsbakken
Dobritj (provins)

Dobritj er en af de 28 provinser i Bulgarien, beliggende i landets nordøstligste hjørne, på grænsen til Bulgariens naboland Rumænien og ved kysten til Sortehavet. Provinsen har et areal på 4.720 kvadratkilometer og et indbyggertal (pr. 2009) på 213.325.Folketællingen 7. september 2021 viste et indbyggertal på 150.146 i provinsen. Klik på referencen under indledningen i artiklen om Bulgarien for resultatet af folketællingen.

Dobritj hovedstad er byen Dobritj, der med sine 89.701 indbyggere (15. september 2022) også er provinsens største by. Af andre store byer kan nævnes Baltjik (ca. 14.000 indbyggere), Kavarna (ca. 13.000 indbyggere), og Tervel (ca. 8.000) indbyggere.

Referencer 

Provinser i Bulgarien
Gabrovo (provins)

Gabrovo er en af de 28 provinser i Bulgarien, beliggende i den centrale del af landet, grænsende til Stara Zagora- Veliko Tarnovo-, Lovetj- og Plovdiv-provinserne. Provinsen har et areal på 2.023 kvadratkilometer, hvilket gør den til den arealmæssigt mindste egentlige provins i landet, idet kun hovedstaden Sofia, der har status som en provins, er mindre. Provinsens indbyggertal (pr. 2009) er på 137.461.Folketællingen 7. september 2021 viste et indbyggertal på 98.387 i provinsen. Klik på referencen under indledningen i artiklen om Bulgarien for resultat af folketælling.

Gabrovos hovedstad er byen Gabrovo, der med sine ca. 71.000 indbyggere også er provinsens største by. Af andre store byer kan nævnes Sevlievo (ca. 27.000 indbyggere), Tryavna (ca. 11.000 indbyggere) og Dryanovo (ca. 9.000 indbyggere).

Referencer 

Provinser i Bulgarien
Karel Sabina

Karel Sabina (29. december 1813 – 7. november 1877) var en tjekkisk forfatter. 

Tjekkiet var på Sabinas tid en del af Østrig-Ungarn. I 1849 blev Sabina arresteret for at have deltaget i “Majkuppet”, et kupforsøg, der var blevet planlagt inspireret af den russiske anarkist Mikhail Bakunin, der boede i Prag på det tidspunkt. Sammen med 24 andre blev Sabina dømt til døden i 1851. Kejser Franz Joseph 1. af Østrig-Ungarn benådede senere Sabina, der i stedet måtte 18 år i fængsel. Der blev senere givet generel amnesti i 1857 og Sabina blev løsladt. Tilbage i Prag levede han som skribent.

Sabina blev herefter politiinformant, hovedsagelig på grund af pengeproblemer. Hans informantaktiviteter var rettet mod den tjekkiske patriotiske bevægelse, men aktiviteterne havde mindre effekt på bevægelsen.

Én af hans bøger var Den solgte brud, som udkom i 1864, på baggrund af hvilken tekst Bedřich Smetana skrev en opera.

Eksterne henvisninger 

Romanforfattere fra Tjekkiet
Spioner
Novelleforfattere fra Tjekkiet
Dramatikere fra Tjekkiet
Librettister
Haskovo (provins)

Haskovo er en af de 28 provinser i Bulgarien, beliggende i den sydlige del af landet, på grænsen til Bulgariens nabolande Grækenland og Tyrkiet. Provinsen har et areal på 5.543 kvadratkilometer og et indbyggertal (pr. 2009) på 307.067.Folketællingen 7. september 2021 viste et indbyggertal på 211.565 i provinsen. Klik på referencen under indledningen i artiklen om Bulgarien for resultat af folketælling.

Haskovos hovedstad er byen Haskovo, der med sine ca. 96.000 indbyggere også er provinsens største by. Af andre store byer kan nævnes Dimitrovgrad (ca. 50.000 indbyggere), Harmanli (ca. 22.000 indbyggere) og Svilengrad (ca. 20.000 indbyggere).

Referencer 

Provinser i Bulgarien
Jambol (provins)

Jambol er en af de 28 provinser i Bulgarien, beliggende i den sydøstlige del af landet, på grænsen til Bulgariens naboland Tyrkiet. Provinsen har et areal på 3.336 kvadratkilometer og et indbyggertal (pr. 2009) på 151.726.Folketællingen 7. september 2021 viste et indbyggertal på 109.693 i provinsen. Klik på referencen i indledningen i artiklen om Bulgarien for resultat af folketælling.

Jambols hovedstad er byen Jambol, der med sine ca. 70.000 indbyggere (medio 2023) også er provinsens største by. Af andre store byer kan nævnes Elkhovo med ca. 13.000 indbyggere. I provinsen findes desuden den antikke thrakiske by Kabile.

Referencer 

Provinser i Bulgarien
Toner

Toner er en brugskomponent i en laserprinter, som bruges til udskrivning, idet toneren indeholder tonerpulver i form af en tør blanding af fint granuleret plastikpartikler, carbon eller anden form for farvestof, som afsættes på papiret.
Det kaldes også en lasertoner, en tonerpatron eller en tonerkassette. 

Tonere består af et ydre hylster eller en kassette, der passer sammen med printeren, et kammer til opbevaring af selve tonerpulveret og en rulle, der via elektriske ladninger påfører tonerpulveret til papiret. Visse tonere kan benyttes i mange forskellige printere, mens andre kun passer til én model. Derudover kan man få både originale tonere, der er fremstillet af producenten af printeren, og kompatible tonere. De kompatible er ofte meget billigere end de originale tonere.  

En kompatibel toner kan enten være "New compatible" eller "Remanufactured". En "New compatible" tonerpatron er fremstillet af helt nye komponenter og har intet til fælles med en original patron, andet end at den passer til og virker i de samme printere. En "Remanufactured" tonerpatron er en original patron, som, efter den er opbrugt første gang, skilles ad, får udskiftet alle sliddele, bliver samlet igen og får påfyldt nyt tonerpulver samt fjernet alle originalmærker og -navne.

Den 28. marts fik Fred Keen en patent i USA på en genopfyldelig lasertoner. Genopfyldelige lasertonere anses som mere miljøvenlige.

Referencer 

Teknologi
Timeseddel

En timeseddel er et stykke papir, hvorpå en arbejder noterer sit timeforbrug for en opgave. Sedlen danner grundlag for udbetaling af lønnen.

Timesedler anvendes af dem, der aflønnes efter deres tidsforbrug (f.eks. timeløn). I modsætning til fast aflønnede.

Erhvervsøkonomi
Mesterholdenes Europa Cup i håndbold 1968-69 (kvinder)

Mesterholdenes Europa Cup i håndbold 1968-69 for kvinder var den niende udgave af Mesterholdenes Europa Cup i håndbold for kvinder.

Der er imidlertid modstridende oplysninger vedr. denne turnerings afvikling. En kilde angiver, at turneringen blev aflyst på grund af Warszawapagtens invasion af Tjekkoslovakiet i 1968. Imidlertid angiver tysk Wikipedia, at turningen blev vundet af Žalgiris Kaunas fra Sovjetunionen, som i finalen besejrede Ferencvarosi TC fra Ungarn. I givet fald ville det være tredje sæson i træk, at Žalgiris Kaunas vandt turneringen.

Kilder / eksterne henvisninger 

1968-69 (kvinder)
Håndbold i 1968
Håndbold i 1969
Kvindehåndbold
Uno (film)

UNO er en norsk film fra 2004. Aksel Hennie var både instruktør og hovedrolleindehaver. Handlingen i filmen foregår i Oslo.

Handling
Uno handler om forholdet mellem de tre unge, den 25-årige David (Aksel Hennie), Morten (Nicolai Cleve Broch) og Lars (Martin Skaug). David (Aksel Hennie) må vælge mellem at være loyal over for sine venner i træningscenteret, eller at sladre om dem for at få lov til at møde sin far på dødslejet.

Rolleliste

Priser og nomineringer
2005 Vinder af Amanda for Årets instruktion
2005 Nomineret til Amanda for Årets mandlige skuespiller              
2005 Nomineret til Amanda for Årets norske biograffilm       
2005 Nomineret som European Discovery of the Year på European Film Awards
2005 Vinder af Grand Jury Prize på Rouen Nordic Film Festival
2004 Nomineret til Amanda for Best Nordic Newcomer
2004 Vinder af Prize of the Ecumenical Jury på Lübeck Nordic Film Days
2004 Vinder af FIPRESCI Prize på Molodist International Film Festival

Eksterne henvisninger 
 

Norske film fra 2004
Dramafilm fra Norge
P560 Ravnen

P560 Ravnen (ravn) var et dansk patruljefartøj af Flyvefisken-klassen benyttet af Søværnet. Efter omorganiseringen af eskadrerne i 2004 og frem til udfasningen i 2010 hørte skibet under division 24 (missilfartøjsdivisionen) i 2. Eskadre. Ravnen har desuden deltaget i flere internationale operationer såsom UNIFIL og Operation Active Endeavour.

Skibet er siden hen blevet solgt til Marinha Portuguesa for 1 million euro i 2014 hvor det har fået navnet P591 Douro. Skibet skal ombygges til at møde de portugisiske behov ved det statsejede værft Arsenal do Alfeite for 6 millioner euro.

Tidligere har to andre skibe båret navnet Ravnen i dansk tjeneste:
 Ravnen (jagt, 1762-1814)
 P560 Ravnen (torpedobåd, 1953-1962) – (Kriegsmarines S97)

Se også 
 Søværnet
 Flyvefisken-klassen

Referencer

Eksterne henvisninger 
 Flådens historie: P560 Ravnen
 Naval-technology: Flyvefisken-klassen

Patruljefartøjer fra Danmark
8 Mile Road

8 Mile Road er en vej i den amerikanske delstat Michigan . Vejen danner grænsen mellem byen Detroit i Wayne County og Detroits nordlige forstæder i Oakland County og Macomb County. Lokalt bliver vejen ofte bare kaldt Eight Mile eller Eight.

Vejen har længe fungeret som en de facto kulturelt skillelinje mellem den i overvejende fattige afroamerikanske by Detroit og dens mere velstående, hovedsageligt hvide nordlige forstæder. 

Den er mest kendt fra filmen 8 Mile, med den Detroit-baserede rapper Eminem i hovedrollen.

Michigan
Veje i USA
Woodward Avenue

Woodward Avenue er regnet som hovedfærdselsåren i Detroitområdet; den deler østsiden og vestsiden. 
Woodward (som vejen bliver kaldt på folkemunde og opkaldt efter Augustus B. Woodward) strækker sig fra centrum af Pontiac til Detroitelven nær Hart Plaza og Jefferson Avenue i Detroit. Fox Theatre og Detroit Institute of Arts (DIA) ligger ved Woodward i centrum af Detroit, samt dyrehaven Detroit Zoo i Royal Oak og Cranbrook Educational Community i Bloomfield Hills. Woodward Dream Cruise, et veteranbilcruise fra Pontiac til Ferndale som bliver afholdt i august er det største veteranbilscruise i USA som bliver holdt over én dag; men man ser gerne store grupper med veteranbiler samlet langs vejen mellem Pontiac og Ferndale specielt i de to-tre sidste weekender før cruiset. 

En speciel ting ved Woodward og de fleste andre store veje i Michigan er at man må ud i venstre side for at kunne dreje rundt da det er forbudt at svinge til venstre i lyskryds. Verdens første firevejs lyskryds med tre farver blev forøvrigt taget i brug 1920, i krydset ved Woodward Avenue og Michigan Avenue og var manuelt opereret ved at en politikonstabel stod i et tårn i den brede midtdeler. Systemet blev opfundet af politikonstabel Willam Potts fra Detroit.

Eksterne henvisninger
 (en) Michigan Highway Ends
 (en) Woodward Avenue National Scenic Byway 
 (en) The Woodward Dream Cruise

Detroit
Michigan
Veje i USA
MTV Movie Award for Bedste filmpar

Dette er en liste over MTV Movie Award-vindere og nominerede for Bedste Filmpar. På engelsk kaldet Best On-Screen Team. Prisen startede med at blive uddelt i 1992 og stoppede i 2006.

Referencer 

MTV Movie Awards
Sean Astin

Sean Astin (født 25. februar 1971) er en amerikansk skuespiller, filminstruktør og Oscar-nomineret producer. Han er mest kendt for rollerne som ;Mikey Walsh i The Goonies, titelkarakteren i Rudy, Samvis Gammegod i Ringenes herre-filmtrilogien og Lynn McGill i femte sæson af tv-serien 24 Timer.

Astin blev født Sean Patrick Duke i Santa Monica i Californien. Hans mor var skuespilleren Patty Duke. Han opdagede i 1994 at hans biologiske far var Michael Tell, en skribent som skrev og publicerede artikler i den jødiske avis The Las Vegas Israelite. Ægteskabet mellem Patty Duke og Michael Tell blev annulleret kort tid før hendes giftemål med John Astin (spiller Gomez i tv-serien Familien Addams). Hans datter Alexandra Astin har også haft skuespilleroller i film.

Sean Astin er den ældre halv-bror til Mackenzie Astin som også er skuespiller.

Eksterne henvisninger 

 

Skuespillere fra Californien
Filminstruktører fra USA
Broadcast Film Critics Association Award for Best Cast

Critics' Choice Award for Best Acting Ensemble er en af priserne givet til folk, der arbejder i filmindustrien af Broadcast Film Critics Association.

Liste over vindere og nominerede

2000'erne 
 2001: Gosford Park
 Ocean's Eleven
 The Royal Tenenbaums 

 2002: Chicago
 The Hours
 My Big Fat Greek Wedding

 2003: Ringenes Herre - Kongen vender tilbage
 A Mighty Wind
 Love Actually
 Mystic River

 2004: Sideways
 Closer
 The Life Aquatic with Steve Zissou
 Ocean's Twelve

 2005: Crash
 Good Night, and Good Luck
 Rent
 Sin City
 Syriana

 2006: Little Miss Sunshine
 Babel
 Bobby
 The Departed 
 Dreamgirls 
 A Prairie Home Companion

 2007: Hairspray
 Before the Devil Knows You're Dead
 Gone Baby Gone
 Juno
 No Country for Old Men
 Sweeney Todd – Den Djævelske Barber fra Fleet Street

 2008: Milk
 Benjamin Buttons forunderlige liv
 The Dark Knight
 Doubt
 Rachel Getting Married

 '2009: Inglourious Basterds Nine Precious Star Trek Up in the Air''

Filmpriser
MTV Movie Awards for Bedste Kys

Dette er en liste over MTV Movie Award-vindere og nominerede for Bedste Kys.

Bedste Kys
Derung

Derung (哈尼族 pinyin: Hānízú) er et af de mindste af de 55 offentlig anerkendte minoritetsfolk i Folkerepublikken Kina. Ifølge folketællingen i 2000 er der 7.426 af dem i Kina, hovedsagelig i det autonome amt Gongshan for derung- og nufolket i det autonome præfektur Nujiang Lisu, begge i den nordvestlige del af provinsen Yunnan.

Ekstern henvisninger 
 The Drung ethnic minority  (kinesisk regeringsside)

Folkeslag i Kina
Yunnan
Orla Lund

Orla Georg Lund ”Bakkekongen” (9. juni 1905 – 20. december 1961) var fra 1932 en populær sanger på Dyrehavsbakken. 

Orla Lund var gift med bakkesangerinden Rut Emilie Lund. Sønnen Erico Lund var Dyrehavsbakkens Pjerrot 1963-1983 og datteren Addy Lund var bakkesangersangerinde.

Sangere fra Danmark
Dyrehavsbakken
Venstreoppositionen

Venstreoppositionen er et udtryk, som benyttes om marxister, der kritiserer udviklingen i kommunismen i Østeuropa. Venstreoppositionen havde bl.a. Rosa Luxemburg, Trotskij og Karl Korsch som forbillede for en "ægte revolutionær politik". Som konsekvens heraf betegnede grupper på den yderste venstrefløj den sovjetiske model som "statskapitalisme" eller "bureaukratisk kollektivisme". Organisationen POUM, der var aktiv i den spanske borgerkrig, men blev nedkæmpet af Franco har været et forbillede for mange venstreoppositionelle i Europa, mens Salvador Allende og sandinisterne har været forbilledet i Sydamerika.

Nogle repræsentanter for venstreoppositionen krævede mere demokrati i de kommunistiske lande, mens andre var fortalere for en mere kompromisløs holdning til de kapitalistiske lande. Der opstod som følge heraf en splittelse blandt den yderste venstrefløj, især i Europa, fortrinsvis i spørgsmålet om anvendelse af terror som politisk våben. Nogle fandt, at terror var et legitimt middel til at opnå politiske mål, andre argumenterede for, at terror kun måtte anvendes som nødværge, mens en tredje gruppe helt afviste terror som politisk kampskridt.

 Terror som legitimt middel i den politiske kamp blev i Danmark forsvaret af bl.a. Blekingegadebanden og VS-Leninister.

 Terror som nødværge blev i Danmark bl.a. forsvaret af Anne Grethe Holmsgaard og de danske Maoister og Trotskister.

 Preben Wilhjelm og dennes tilhængere i Danmark afviste terror som kampmiddel.

Anarkister har ofte erklæret, at netop de var den egentlige venstreopposition, men dette anerkendes normalt ikke af den øvrige venstrefløj.

Politik
Marxisme
Trotskisme
Rut Emilie Lund

Rut Emilie Lund (30. juni 1912 – 4. juni 1971) var visesangerinde på Dyrehavsbakken. Efter at sygdom ramte hende, drev hun fra sin kørestol Ruts snoldebod ved siden af Bakkens Hvile. 

Rut Emilie Lund var gift med ”Bakkekongen” Orla Lund. Sønnen Erico Lund var Dyrehavsbakkens Pjerrot 1963-1983 og datteren Addy Lund var bakkesangersangerinde.

Sangere fra Danmark
Dyrehavsbakken
Holger H. Jerichau

Holger Hvidtfeldt Jerichau (29. april 1861 i København – 25. december 1900 sammesteds) var en dansk landskabsmaler, bror til Harald Jerichau og far til maleren J.A. Jerichau.

Holger H. Jerichau var søn af J.A. Jerichau og Elisabeth Jerichau Baumann og blev som ung sat i købmandslære i Tyskland og Italien, men afbrød handelsuddannelsen. I stedet blev han i starten undervist af moderen, senere i udlandet, uden dog at gennemgå nogen skole. Fra 1884 udstillede han landskaber malede over italienske motiver. Han levede det meste af sit liv i udlandet, i Italien, det sydlige Rusland og Orienten (1893-94 i Indien). Under et ophold i Danmark 1885-86 malede han dog nogle danske landskaber, især fra egnen ved Hørsholm.

Holger Jerichaus kunst var overfladisk og lagt an på at ramme det bredere publikums smag. Hans motivverden er hentet fra alverdens lande, som han besøgte, og hvis folkeliv og landskaber han skildrede. Motivvalget er dog ofte banalt og koloritten broget og sødladen. Kunstneren efterlod sig en stor produktion, hvoraf ungdomsarbejderne, efterårs- og vinterbilleder fra Danmark, er de lødigste.

Holger H. Jerichau døde 25.-26. december 1900 og er begravet på Hørsholm Kirkegård.

Kilder 
 J.B.H., "Holger H. Jerichau", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.

Eksterne henvisninger 
 
 

 

Landskabsmalere
Malere fra Danmark
Danskere i 1800-tallet
Personer fra København
Holger H.
Personer i Dansk Biografisk Leksikon
Rutschebanen på Dyrehavsbakken

Rutschebanen på Dyrehavsbakken er en rutsjebane udført i "kreosot"-behandlet fyrretræ. Den blev åbnet 16. maj 1932 og var på det tidspunkt Europas største og kostede 250.000 kr.. Den er 852 meter lang med højest punkt på 22 meter. På den hurtigste strækning er farten 75 km/t. Turen varer gennemsnitlig 2 minutter og 30 sekunder.

Bakkens gamle træ-rutsjebane er bygget af ingeniøren Walther Queenland fra Irland, samme mand der også byggede Rutschebanen i Tivoli. Banen blev bygget i samarbejde med tømrermester Valdemar Lebech vinteren 1931/1932. Den ligner den rutsjebane som blev bygget til Verdensudstillingen i Dublin 1907, som dog var dobbeltsporet. Bakkenbanen er en kopi af den rutschebane, som blev bygget til verdensudstillingen i Wimbledon i England i 1930 der blev senere bygget yderligere en kopi af Rutschebanen i Helsingfors.

Rutsjebanen blev afsporet på forlystelsens første prøvetur da tømrersjakket som byggede banen skulle køre forlystelsens jomfrutur. Man havde glemt at tilrette tegningerne, og derfor var den pukkel, der kommer efter turens dybeste dal, for stejl. Det resulterede i at vogntoget fyldt med 40 standsede brat på den efterfølgende stejle pukkel og en af vognene kørte af sporet.

De gamle og udslidte vogne i rutsjebanen fra 1932, og som blev bygget hos Vølund, blev 2010 skiftet ud med nye vogntog. Det betød samtidigt et farvel til bremsemanden på bagsmækken, idet de nye vogne er styret og bremset elektronisk via bremseanordninger, som er bygget ind i banen. Vogntoget er bygget specielt til Rutschebanen af det hollandske firma KumbaK Coasters BV. Banen har tre vognsæt med plads til 20 personer i hver. I forbindelse med renoveringen blev der trukket 21 kilometer kabel, og samtidig blev 5 kilometer træplanker og 1.000 meter stolper udskiftet og hamret godt fast med 140.000 spigere (store søm).

Da banen åbnede i 1932 stod der 'Rutchebanen' på skiltet ved indgangen, men man opdagede relativt hurtigt stavefejlen, og i hvert fald siden ca. 1940 har banen heddet Rutschebanen - og det gør den fortsat, selvom den korrekte stavemåde siden 2001 har været 'rutsjebane'.

Rutschebanen har siden 1952 været ejet af den danske stat. I Rutschebanens nu mere end 80-årige historie er der indtruffet to dødsulykker i forlystelsen.

Eksterne kilder/henvisninger 

 Bakken – världens äldsta nöjespark – Skånskan.se 
 Rutschebanen på Bakken – Alt om København 
 Rutschebanen Bakken Denmark – Facebook
 Bakken.dk: 25. marts 2010 – Nye vogne i rutschebanen
 BOSCH IXO skruer Bakkens Rutschebane færdig 
 Dyrehavsbakken världens äldsta nöjespark 
 Lokalavisen.dk: Web-tv – Politikens Lokalaviser: Dramatisk jomfrutur: Bakkens rutschebane afsporet

Noter 

Dyrehavsbakken
Rutsjebaner i Danmark